Zid Aliasgar

Md Idzwan Aliasgar (lahir 20 Julai 1980), yang lebih dikenali sebagai Zid Aliasgar, ialah seorang ahli politik, aktivis, dan penulis berketurunan Bajau, Sungai dan Dusun dari Tuaran, Sabah. Beliau merupakan ahli Parti Warisan dan seorang yang lantang dalam pelaksanaan hak rakyat Sabah dalam Perjanjian Malaysia 1963 (MA63) serta ketelusan dalam perbelanjaan kerajaan, khususnya berkaitan projek infrastruktur di Sabah.

 Kehidupan Awal dan Pendidikan 
Zid Aliasgar dilahirkan di Kota Kinabalu membesar di Tuaran, Sabah, Malaysia. Beliau mendapat pendidikan di SMKA Kota Kinabalu  (SMAKK) dan merupakan ahli pengasas Persatuan Alumni SMKA Kota Kinabalu (ASMAKK) pada tahun 2019.. Beliau kemudian melanjutkan pelajaran di Kolej Islam Sultan Alam Shah (KISAS). 

 Karier Politik 
Zid Aliasgar ialah ahli seumur hidup Parti Warisan dan berkhidmat sebagai Setiausaha Bahagian P170 Tuaran sejak tahun 2021.   Beliau terlibat secara aktif dalam memperjuangkan dasar anti-rasuah dan ketelusan dalam projek pembangunan di peringkat negeri. Selain itu, beliau turut bekerjasama rapat dengan  Shafie Apdal, Presiden Parti Warisan, melalui parti dalam menangani isu-isu tadbir urus di Sabah 

 Activiti NGO and Penglibatan Komuniti 

 Jambatan Bengkok RM17 Juta Sungai Damit 
Zid menarik perhatian umum apabila mendedahkan kecacatan struktur pada Jambatan Bengkok RM17 Juta Sungai Damit di Tuaran, yang dibina dengan peruntukan sebanyak RM17 juta. Beliau menyukat sendiri jambatan ini dan mendedahkan kecacatan ketara, termasuk lenturan bengkok pada H beam dek jambatan itu, serta membangkitkan kebimbangan mengenai salah urus dana awam.

Penemuannya, yang dikongsi di TikTok, menjadi tular dengan lebih 1.4 juta tontonan, mencetuskan kemarahan masyarakat. Berikutan pendedahan itu, jambatan tersebut telah ditutup, dan kerajaan memperuntukkan tambahan RM30 juta untuk merobohkan serta membina jambatan baharu, menjadikan jumlah keseluruhan kos sebanyak RM47 juta hanya untuk satu jambatan.

Zid turut menjalankan beberapa pengiraan kritikal dan analisis struktur, termasuk perbandingan dengan jambatan lain serta analisis Finite Element Module (FEM). Hasil analisisnya mendapati bahawa jambatan ini mempunyai satu lagi titik lemah di hujung portal (pintu masuk dan keluar) arka jambatan ini. Sekiranya jambatan ini runtuh, kejadian itu boleh berlaku dalam tempoh kurang daripada 4 saat, sekaligus menjadi ancaman besar kepada keselamatan pengguna jambatan.

 Inisiatif Tadhamun ASMAKK 2020 
Zid Aliasgar berperanan dalam melancarkan inisiatif Tadhamun ASMAKK 2020, yang dimulakan oleh Persatuan Alumni Sekolah Menengah Agama Kota Kinabalu (ASMAKK). Inisiatif ini merupakan dana khas bagi pembelian peralatan perubatan dan kelengkapan perlindungan diri (PPE) untuk petugas kesihatan di Sabah, khususnya di Hospital Likas, semasa pandemik COVID-19. Sasaran kutipan dana adalah sebanyak RM30,000 dalam tempoh dua minggu untuk menyokong barisan hadapan.

 Program Bantuan Kecemasan PKP 200 Hari 
Zid Aliasgar memainkan peranan utama dalam mengumpul dana bagi membantu komuniti yang terjejas melalui "Program Bantuan Kecemasan PKP 200 Hari" ini. Program ini menyediakan barangan keperluan asas seperti makanan, lampin pakai buang, susu bayi, ubat-ubatan, serta bantuan kewangan kepada mereka yang mengalami kesukaran akibat perintah kawalan pergerakan (PKP). Bantuan ini turut merangkumi kelengkapan perlindungan diri (PPE) untuk petugas kesihatan, memastikan mereka dilengkapi dengan peralatan yang mencukupi sepanjang pandemik. 

 Penerbitan dan Penulisan 
Zid ialah penulis buku "Ketuanan Semenanjung & Pengkaburan MA63", yang ditulis dan diterbitkan pada 16 September 2024.  Buku ini merupakan hasil kajian penyelidikan yang dijalankan oleh Zid dengan melibatkan lebih daripada 100 responden. 

Buku ini membincangkan situasi semasa perlaksanaan Perjanjian Malaysia (MA63) dan bagaimana ia boleh dilaksanakan sepenuhnya. Ia juga mengupas bagaimana hak-hak dalam MA63 telah disekat dan dihalang daripada rakyat Sabah sejak tahun 1963. Antara penemuan penting dalam kajian ini ialah, "PERPADUAN sebagai kunci utama perlaksanaan MA63 sepenuhnya.".

Zid Aliasgar juga menghasilkan sebuah buku penulisan bertajuk UNDI18 & KORUPSI yang mengupas mengenai UNDI18 dan kejadian korupsi di Malaysia. Di dalam buku itu, kumpulan BELIA UNITY diharapkan dapat "Tanam Keranda Rasuah".

 See also 
 Parti Warisan
 Perjanjian Malaysia 1963 (MA63)

 References 

 External links 
 Zid Aliasgar on TikTok

 Parti Warisan Official Website